ai4bharat/Pralekha huggingface dataset:
மனித வள மேம்பாட்டு அமைச்சகம்
காசி தமிழ்ச் சங்கமத்தில் கலந்து கொள்ளும் தமிழக மாணவர்கள் குழு திரிவேணி சங்கமத்தில் புனித நீராடினர்
காசி தமிழ்ச் சங்கமத்தில் கலந்து கொள்ளும் தமிழ்நாட்டை சேர்ந்த மாணவர்கள் குழு திரிவேணி சங்கமத்தில் புனித நீராடினர். அந்த மாணவர்கள் குழு பிரயாக்ராஜ் நகரத்திற்கு சென்றபோது, அவர்கள் 'ஹரஹர மகாதேவ', 'பாரத் மாதா கீ ஜே' போன்ற கோஷங்களை மிகுந்த உற்சாகத்துடன் எழுப்பினர். இதனைத் தொடர்ந்து அந்த மாணவர்கள் குழுவை பிரயாக்ராஜ் நகர மக்கள் மகிழ்ச்சியுடன் வரவேற்றனர்.
திரிவேணி சங்கமத்தில் புனித நீராடிய பின், அந்த மாணவர்கள் குழு சங்கம் நதிக்கரையில் அமைந்துள்ள அனுமன் ஆலயத்திற்கு சென்றனர். அதன் பிறகு அவர்கள் ஸ்ரீ ஆதிசங்கர் விமான மண்டபத்திற்கும் சென்றனர்.
அந்த மாணவர்கள் குழுவிற்கு தேவையான வசதிகளை ஏற்படுத்தி கொடுப்பதற்கு பிரயாக்ராஜ் மாவட்ட நிர்வாகம் அனைத்து நடவடிக்கைகளையும் மேற்கொண்டது. மாவட்ட நிர்வாகத்தின் சார்பில் சிலர் அந்த மாணவர்கள் குழுவினரோடு இணைந்து அவர்கள் விருப்பப்படும் பகுதிகளுக்கு சென்றனர். குறிப்பாக, அந்த மாணவர்கள் குழு அக்ஷயவத் , சந்திரசேகர் ஆசாத் பூங்கா, பிரயாக்ராஜ் அருங்காட்சியகம் மற்றும் ஸ்ரீ சுவாமி நாராயணன் ஆலயம் போன்ற இடங்களுக்கு சென்றனர். அந்த குழுவினர் தங்கள் பயணத்தின் நிறைவாக புனித நகரமான அயோத்தியாவுக்கு சென்றனர்.
தமிழக மாணவர்கள் குழுவினர் அயோத்திக்கு செல்வதற்கு முன்பாக, தாங்கள் செல்லும் இடங்களில் எல்லாம் செல்ஃபி எடுத்து மகிழ்ந்தனர். மேலும், அவர்கள் செல்லும் இடங்களை பற்றிய வரலாற்றை தெரிந்து கொள்வதில் ஆர்வம் காட்டினர். மாவட்ட நிர்வாகத்தை சேர்ந்த தமிழ் தெரிந்தவர்கள் அக்குழுவினருடன் சென்றதால் அவர்களுக்குள் மொழி பிரச்சினை ஏற்படவில்லை.
நிதி அமைச்சகம்
அரசு பங்குகளின் ஏல விற்பனைக்கான பற்றிய அறிவிப்பு
அரசு பங்குகளை ஏல நடவடிக்கையின் மூலம் விற்பது குறித்த அறிவிப்பை இந்திய அரசு வெளியிட்டுள்ளது.
அதன் படி,  '3.96 சதவீத அரசு பங்கு, 2022' ரூ 2,000 கோடிக்கு விலை அடிப்படையிலான ஏலத்தின் மூலம் விற்கப்படும்
 '5.15 சதவீத அரசு பங்கு, 2025' ரூ 11,000 கோடிக்கு விலை அடிப்படையிலான ஏலத்தின் மூலம் விற்கப்படும்.
 'புதிய அரசு பங்கு, 2030' ரூ 8,000 கோடிக்கு ஏலத்தின் மூலம் விற்கப்படும்.
மும்பை கோட்டையில் உள்ள இந்திய ரிசர்வ் வங்கியின் அலுவலகத்தில் 2020 நவம்பர் 27  அன்று இந்த ஏலங்கள் நடத்தப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1675129
----
(Visitor Counter : 68
பாதுகாப்பு அமைச்சகம்
எல்லை சாலைகள்
மாநில மற்றும் யூனியன் பிரதேச வாரியாக, கடந்த மூன்று ஆண்டுகளில் எல்லை சாலைகள் அமைப்பு  உருவாக்கிய சாலைகளின் நீளம் பற்றிய விவரங்கள்:
|
|
வரிசை எண்
|
|
மாநிலம்/ யூனியன் பிரதேசம்
|
|
அமைக்கப்பட்ட சாலைகளின் நீளம் 
|
|
1
|
|
லடாக் யூனியன் பிரதேசம்
|
|
453.59
|
|
2
|
|
ஜம்மு காஷ்மீர் யூனியன் பிரதேசம்
|
|
443.94
|
|
3
|
|
அந்தமான் மற்றும் நிக்கோபார் யூனியன் பிரதேசம்
|
|
4.50
|
|
4
|
|
உத்தரகாண்ட்
|
|
343.56
|
|
5
|
|
அருணாச்சலப் பிரதேசம்
|
|
507.14
|
|
6
|
|
மிசோரம்
|
|
53.54
|
|
7
|
|
நாகாலாந்து
|
|
63.76
|
|
8
|
|
மணிப்பூர்
|
|
6.30
|
|
9
|
|
சிக்கிம்
|
|
164.95
|
|
10
|
|
மேற்கு வங்காளம்
|
|
18.32
|
|
11
|
|
இமாச்சலப் பிரதேசம்
|
|
40.23
|
|
12
|
|
ராஜஸ்தான்
|
|
311.14
|
|
13
|
|
பஞ்சாப்
|
|
34.57
|
|
மொத்தம்
|
|
2,445.54
நாட்டில் கடந்த மூன்று ஆண்டுகளில் எல்லை சாலைகளைப் பராமரிப்பதற்காக பிஆர்ஓ-வால் அனுமதிக்கப்பட்ட மற்றும் மேற்கொள்ளப்பட்ட செலவினங்கள்:
|
|
வரிசை எண்
|
|
நிதியாண்டு
|
|
அனுமதிக்கப்பட்ட நிதி

|
|
செலவுகள்

|
|

|
|
2020-21
|
|
870.80
|
|
841.22
|
|

|
|
2021-22
|
|
752.03
|
|
744.52
|
|

|
|
2022-23
|
|
923.00
|
|
846.46
ஆயுதப்படைகள் நிர்ணயித்த முன்னுரிமையின்படி எல்லைப் பகுதியில் எல்லை சாலைகள் அமைப்பான பிஆர்ஓ சாலைகளை அமைக்கிறது. எல்லைப் பகுதிகளில் சிறந்த சாலை அமைப்பை உருவாக்க பிஆர்.ஓ எடுத்த நடவடிக்கைகளுடன், அரசால் பின்வரும் நடவடிக்கைகள் எடுக்கப்பட்டுள்ளன:
• திட்டமிடல் நேரத்தைக் குறைப்பதற்காக பல்வேறு நிர்வாக மற்றும் நிதி அதிகாரங்களை மேம்படுத்துதல்.
• சாலை நிர்மாணப் பணிகளின் வேகத்தை அதிகரிக்க புதிய தொழிநுட்பங்களைப் பயன்படுத்துதல்.
• சாலை நிர்மாணப் பணிகளுக்காக புதிய மற்றும் நவீன உபகரணங்கள் மற்றும் பொருட்களை கொள்முதல் செய்தல்.
• பொறியியல்,கொள்முதல் மற்றும் கட்டுமான  முறையைப் பின்பற்றுதல்.
• வான்வழி முயற்சிகளை அதிகரித்தல்
• பிஆர்ஓ-வின் கட்டுப்பாட்டில் உள்ள பகுதிகளில் சாலை பாதுகாப்பு தணிக்கை.
அங்கீகரிக்கப்பட்ட பராமரிப்பு அளவீடுகளின்படி சாலைகள் பராமரிப்பு மேற்கொள்ளப்படுகிறது. சாலைகளை சிறப்பாக வைத்திருக்க புதுப்பித்தல் சுழற்சியின்படி மறுசீரமைப்புப் பணிகள் மேற்கொள்ளப்படுகிறது.
மக்களவையில் எழுத்துப்பூர்வமாக அளித்த பதிலில் பாதுகாப்புத் துறை இணையமைச்சர் திரு அஜய் பட் இந்த தகவலை தெரிவித்தார்.
விவசாயத்துறை அமைச்சகம்
ஊரடங்குக்கு மத்தியில் நாடு முழுவதும் கோதுமை அறுவடை விறுவிறுப்பாகத் தொடர்கிறது
ஊரடங்குக்கு இடையேயும், கோதுமை அறுவடை நாடு முழுவதும் விறுவிறுப்பான வேகத்தில் தொடர்கிறது. நடப்பாண்டு  அறுவடையின் போது, விவசாயிகள் மற்றும் தொழிலாளர்கள் மூலம் அரசின் நிலையான இயக்க நடைமுறை பின்பற்றப்படுகிறது. விவசாயிகள் மற்றும் தொழிலாளர்களின் ஆரோக்கியத்தைப் பாதுகாப்பதற்கும், கொரானா வைரசைக் கட்டுப்படுத்துவதற்கும் இந்திய அரசின் வேளாண்மைத் துறை, மற்றும் விவசாயிகள் கூட்டுறவு நலத்துறை, ஆகியவை இணைந்து மாநிலங்களுக்கு நிலையான இயக்க நடைமுறை  குறித்த சுற்றறிக்கையை அனுப்பியுள்ளது.
மாநிலங்கள் அறிவித்தபடி, கோதுமைப் பயிரின் அறுவடை மத்தியப்பிரதேசத்தில் 98 முதல் 99 சதவீதம், ராஜஸ்தானில் 92 முதல் 95 சதவீதம், உத்தரபிரதேசத்தில் 85 முதல் 88 சதவீதம், ஹரியானாவில் 55 முதல் 60 சதவீதம், பஞ்சாபில் 60 முதல் 65 சதவீதம் மற்றும் இதர மாநிலங்களில் 87 முதல் 88 சதவீதம் ஆகும்.
குறுவை சாகுபடி 2020-21க்கான அறுவடை தற்போது நடைபெற்று வரும் நிலையில், விலை ஆதரவுத் திட்டத்தின்  கீழ் குறைந்தபட்ச ஆதரவு விலையில் விவசாயிகளிடமிருந்து பருப்பு வகைகள் மற்றும் எண்ணெய் வித்துக்களைக் கொள்முதல் செய்வது தற்போது கர்நாடகா, ஆந்திரா, தெலுங்கானா, ராஜஸ்தான், மகாராஷ்டிரா, உத்தரப்பிரதேசம் மற்றும் ஹரியானா ஆகிய மாநிலங்களில் நடந்து வருகிறது. ஊரடங்கு காலத்தில் இந்தப் பயிர்களின் கொள்முதல் விவரம் வருமாறு:
 வாங்கப்பட்டுள்ளது.
- தமிழகம், தெலுங்கானா, ஆந்திரா, மகாராஷ்டிரா, கர்நாடகா, குஜராத் மற்றும் ஒடிசா ஆகிய 7 மாநிலங்களில் இருந்து 1,20,023.29 மெட்ரிக் டன் துவரம் பருப்பு வாங்கப்பட்டுள்ளது
- ராஜஸ்தான், உத்தரபிரதேசம் மற்றும் ஹரியானா ஆகிய 3 மாநிலங்களில் இருந்து 1,83,400.87 மெட்ரிக் டன் கடுகு வாங்கப்பட்டுள்ளது.
பாதுகாப்பு அமைச்சகம்
நாட்டின் பாதுகாப்புக்கு அரசு முன்னுரிமை அளிக்கிறது, ஐதராபாதில் நடைபெற்ற சேட்டக் ஹெலிகாப்டரின் வைரவிழா நிகழ்ச்சியில் பாதுகாப்புத்துறை அமைச்சர் உரை
நாட்டின் பாதுகாப்புக்கு அரசு முன்னுரிமை அளிப்பதாகவும், ஒற்றுமை மற்றும் ஒருங்கிணைப்பை பாதுகாப்பதற்கான அனைத்து நடவடிக்கைகளும் மேற்கொள்ளப்பட்டு வருவதாக பாதுகாப்புத்துறை அமைச்சர் திரு ராஜ்நாத் சிங் தெரிவித்துள்ளார். ஐதராபாதில் நடைபெற்ற சேட்டக் ஹெலிகாப்டரின் 60-ஆம் ஆண்டு சேவையையொட்டி நடைபெற்ற நிகழ்ச்சியில் அவர் இன்று உரையாற்றினார்.
நாட்டின் பாதுகாப்பிற்காக ராணுவம் மட்டுமல்லாமல் ஒட்டுமொத்த தேசமே பங்களிப்பதாக கூறினார். சேட்டக் ஹெலிகாப்டரை வடிவமைத்த இந்துஸ்தான் ஏரோநாட்டிக்ஸ் நிறுவனத்தைப் போன்ற மற்ற நிறுவனங்களின் விஞ்ஞானிகள், பொறியாளர்கள், தொழில்நுட்ப வல்லுநர்கள், ஆகியோரும் ராணுவ வீரர்களைப் போன்று சமமான முக்கிய பங்களிப்பை செய்வதாகத் தெரிவித்தார். குறு, சிறு மற்றும் நடுத்தர தொழில்துறையைச் சேர்ந்த லட்சக்கணக்கான ஊழியர்களும், பணியாளர்களும் இத்திட்டத்திற்கான பாகங்களை விநியோகிப்பதாக கூறினார். கடந்த 60 வருடங்களில் சேட்டக் ஹெலிகாப்டர்கள் நாட்டிற்காக தொடர்ந்து சேவை புரிந்துள்ளதாக அவர் தெரிவித்தார். போரில் பங்கேற்று நாட்டிற்கு சேவை செய்வதற்காக சுமார் 700 சேட்டக் ஹெலிகாப்டர்கள் தயாரிக்கப்பட்டுள்ளதாகக் கூறிய அவர், கூட்டு முயற்சிக்கு இது ஒரு சிறந்த எடுத்துக்காட்டு என்றும் அவர் கூறினார். எதிரிகளின் இலக்குகளை துல்லியமாகக் கண்காணித்து படை வீரர்கள் வெற்றிகரமாக தரையிறங்குவதிலும் சேட்டக் சிறந்து விளங்கியது என்றும் கூறினார். அவரச காலத்தில் மீட்புப் பணியின் மூலம் மதிப்புமிக்க உயிர்களை பாதுகாத்துள்ளதாகவும் அவர் தெரிவித்தார். இயற்கைச் சீற்றங்களின் போது மனித நேய உதவி, பேரிடர் நிவாரணம் ஆகியப் பணிகளில் சேட்டக் ஹெலிகாப்டர் முன்னோடியாக திகழ்ந்தது என்றும் அவர் தெரிவித்தார். ஹெலிகாப்டர் தொழில்நுட்பத்தை வடிவமைப்பது நமது பாதுகாப்புத்துறைக்கு வலு சேர்க்கும் என்றும் சர்வதேச சந்தையில் இந்தியா ஆதிக்கம் செலுத்தும் வகையில் வடிவமைக்க வேண்டும் என்றும் திரு ராஜ்நாத் சிங் குறிப்பிட்டார்.
ஹக்கிம்பேட்டில் உள்ள விமானப்படை தளத்தில் இந்திய விமானப்படை இந்நிகழ்ச்சிக்கு ஏற்பாடு செய்திருந்தது. இந்நிகழ்ச்சியில் ஏர் சீஃப் மார்ஷல் வி ஆர் சவுத்ரி, முப்படைகளில் ஹெலிகாப்டர் பிரிவில் பணியாற்றி ஓய்வு பெற்ற மற்றும் பணியாற்றி வரும் மூத்த அதிகாரிகள் பாதுகாப்புத்துறை அமைச்சக, இந்திய கடலோரக் காவல் படை, இந்துஸ்தான் ஏரோநாட்டிக்ஸ் நிறுவன மூத்த அதிகாரிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID =1812746
----
(Visitor Counter : 139
மத்திய அமைச்சரவை
விண்வெளியின் அமைதியான பயன்பாடுகளில் இருதரப்பு ஒத்துழைப்பு: இந்தியா பூட்டான் இடையேயான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
விண்வெளியின் அமைதியான பயன்பாடுகளில் இருதரப்பு ஒத்துழைப்புடன் செயல்பட இந்தியா, பூட்டான் இடையே பெங்களூரில் கடந்த நவம்பர் 19ம் தேதி மேற்கொள்ளப்பட்ட புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது.
பூமியின் தொலை உணர்வு, செயற்கைக் கோள் தகவல் தொடர்பு, செயற்கைக்கோள் அடிப்படையிலான வழிகாட்டுதல், விண்வெளி அறிவியல் மற்றும் கோள்கள் ஆராய்ச்சி, விண்கல பயன்பாடு, விண்வெளி அமைப்புகள், தரைகட்டுப்பாட்டு அமைப்புகள் மற்றும் விண்வெளி தொழில்நுட்ப பயன்பாடு போன்றவற்றில் இந்தியாவும், பூட்டானும் ஒத்துழைப்புடன் செயல்பட இந்த புரிந்துணர்வு ஒப்பந்தம் உதவும். இது இரு நாட்டின் வளர்ச்சிக்கும் உதவும்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1684624
------
(
திறன் மேம்பாடு மற்றும் தொழில் முனைவோர் அமைச்சகம்
பிரதமரின் திறன்மேம்பாட்டுத் திட்டத்தில் முன்னாள் ராணுவத்தினர் / மாற்றுத்திறனாளிகள் சேர்ப்பு
பிரதமர் திறன்மேம்பாட்டுத் திட்டத்தின் கீழ், ஏற்கனவே உள்ள கற்றல் நிலைமைக்கேற்ற மற்றும் குறுகிய கால திறன் பயிற்சிகள் வழங்கப்படுகின்றன. முன்னாள் ராணுவத்தினருக்கு இத்தகைய பயிற்சியை வழங்கி, அவர்களுக்கு வேலைவாய்ப்பை ஏற்படுத்தித் தரும் திட்டங்களுக்கு இந்திய ராணுவத்தின் பழம்பெரும் வீர்ர்கள் இயக்ககம் பொறுப்பேற்றுள்ளது. 2016-20 ஆண்டுக்காலத்தில் மாநில வாரியாக இத்தகைய பயிற்சி பெற்ற முன்னாள் ராணுவத்தினர் விவரம் வருமாறு:
- குறுகிய காலப்பயிற்சி :
|
|
வரிசை எண்
|
|
மாநிலம்
|
|
சேர்க்கப்பட்டோர்
|
|
பயிற்சி பெற்றோர்
|
|
மதிப்பீடு செய்யப்பட்டோர்
|
|
சான்றளிக்கப்பட்டோர்
|
|
வேலைவாயப்புப் பெற்றோர்
|
|
-
|
|
ஜார்க்கண்ட்
|
|
410
|
|
387
|
|
347
|
|
306
|
|
0
|
|
-
|
|
உத்தரப்பிரதேசம்
|
|
156
|
|
156
|
|
144
|
|
124
|
|
0
|
|
-
|
|
உத்தரகாண்ட்
|
|
49
|
|
0
|
|
0
|
|
0
|
|
0
|
|
மொத்தம்
|
|
615
|
|
543
|
|
491
|
|
430
|
|
0
(b முந்தைய கற்றல் நிலை அங்கீகாரப்பயிற்சி:
|
|
வரிசை எண்
|
|
மாநிலம்
|
|
சேர்க்கப்பட்டோர்
|
|
பயிற்சிப் பெற்றோர்
|
|
மதிப்பீடு செய்யப்பட்டோர்
|
|
சான்றளிக்கப்பட்டோர்
|
|
-
|
|
தமிழ்நாடு
|
|
2829
|
|
2759
|
|
2623
|
|
2029
|
|
-
|
|
கர்நாடகா
|
|
11058
|
|
10894
|
|
10447
|
|
8899
|
|
-
|
|
கேரளா
|
|
2748
|
|
2748
|
|
2539
|
|
2302
|
|
-
|
|
அசாம்
|
|
26
|
|
26
|
|
26
|
|
26
|
|
5
|
|
பீகார்
|
|
3386
|
|
3347
|
|
3147
|
|
2336
|
|
6
|
|
தில்லி
|
|
3626
|
|
3626
|
|
3311
|
|
2567
|
|
7
|
|
கோவா
|
|
55
|
|
55
|
|
26
|
|
26
பிரதமர் திறன்மேம்பாட்டுத் திட்டத்தின் கீழ் மாற்றுத்திறனாளிகளை பங்கேற்கச் செய்வதற்கு ஊக்குவிப்புகள் வழங்கப்படுகின்றன. மாற்றுத்திறனாளிகளுக்கான திறன் சபைகள் அவர்களுக்கு உகந்த பயிற்சிகளை அளிக்க சிறப்பு பயிற்சி மையங்களை நடத்துகின்றன.
11.11.2019 நிலவரப்படி பிரதமர் திறன் மேம்பாட்டுத் திட்டத்தின்படி பயிற்சிப் பெற்ற மாற்றுத்திறனாளிகள், ஆண்டுவாரியான எண்ணிக்கை வருமாறு:
|
|
நிதியாண்டு
|
|
சேர்க்கப்பட்டோர்
|
|
பயிற்சிப்பெற்றோர்
|
|
மதிப்பீடு செய்யப்பட்டோர்
|
|
சான்றளிக்கப்பட்டோர்
|
|
வேலைவாய்ப்புப் பெற்றோர்
|
|
2016-17
|
|
337
|
|
53
|
|
33
|
|
27
|
|
0
|
|
2017-18
|
|
7734
|
|
2530
|
|
1748
|
|
1437
|
|
542
|
|
2018-19
|
|
18753
|
|
14234
|
|
11518
|
|
9747
|
|
1812
|
|
2019-20
|
|
12108
|
|
17408
|
|
17005
|
|
15740
|
|
8971
|
|
மொத்தம்
|
|
38,932
|
|
34,225
|
|
30,304
|
|
26,951
|
|
11,325
இந்த்த் தகவல்களை மாநிலங்களவையில் திறன்மேம்பாடு மற்றும் தொழில்முனைவுத் திறன் துறை இணை அமைச்சர் திரு ஆர் கே சிங் இன்று  எழுத்து மூலம் அளித்த பதிலில் தெரிவித்தார்.
----
(Visitor Counter : 96
குடியரசுத் தலைவர் செயலகம்
எல்பிஎஸ்என்ஏஏ-ல் 97-வது பொது அடிப்படை பயிற்சியின் நிறைவு விழாவில் குடியரசுத்தலைவர் பங்கேற்பு
உத்தராகண்ட் மாநிலத்தின் முசௌரியில் உள்ள லால் பகதூர் சாஸ்திரி தேசிய நிர்வாகவியல் அகாடமியில், 97-வது பொது அடிப்படை பயிற்சி நிறைவு விழாவில் குடியரசுத் தலைவர் திருமதி திரௌபதி முர்மு பங்கேற்று உரையாற்றினார். அப்போது ஆட்சியாளர்கள் தங்களது பொறுப்பை உணர்ந்து செயல்படவேண்டியது அவசியம் என்றும், அதையே இந்த நாடு அவர்களிடமிருந்து எதிர்பார்ப்பதாகவும் சர்தார் வல்லபாய் படேல் 1947 ஆம் ஆண்டு ஐஏஎஸ் பயிற்சி முடித்த அதிகாரிகளை சந்தித்த போது கூறியதை அவர் நினைவு கூர்ந்தார்.
இந்த அடிப்படை பயிற்சியின் மந்திரம் எதுவென்றால் நாம் அல்ல நான் என்பதுதான் என்றார். அடுத்த 10 முதல் 15 ஆண்டுகள் நாட்டின் பல்வேறு மாநிலங்களின் நிர்வாகப் பொறுப்பை ஏற்க உள்ள நீங்கள், உங்களது கனவைக் கொண்டு இந்த நாட்டை வடிவமைக்க வேண்டும் என்று திருமதி திரௌபதி முர்மு கேட்டுக் கொண்டார். சிக்கனம், திறன் உள்ளிட்டவையே ஆட்சிப் பணியின் அணிகலன்கள் எனக் குறிப்பிட்ட அவர், இவையே, அதிகாரிகளுக்கு தங்களது பதவிக் காலங்களில் தன்னம்பிக்கையை அளிக்கும் என்றும் தெரிவித்தார்.
நாட்டு மக்களுக்காக உழைக்கும் போது ஆட்சியாளர்கள், பல்வேறு சவால்களையும் கடினமாக சூழ்நிலைகளையும் எதிர்கொள்ள நேரிடும் என்றும் தெரிவித்த அவர், அந்த சூழ்நிலைகளின் போது சிக்கனம், திறன் உள்ளிட்டவற்றை கருத்தில் கொண்டு முழு தன்னம்பிக்கையுடன் பணியாற்ற வேண்டும் என்று கேட்டுக் கொண்டார்.
ஆட்சியாளர்கள், ஒரு பிரச்சினையை எதிர்கொள்ளும்போது தன்னுடைய கருத்துக்களை மனதில் வைத்திருந்தாலும், உரிமை பறிக்கப்பட்ட சமூகத்தினரின் நலனைக் கருத்தில் கொண்டு வெற்றிகரமாக தங்கள் இலக்கை நோக்கி பீடு நடைபோடவேண்டும் என்று அவர் கூறினார்.
நல்லாட்சி என்பதே தற்போதைய தேவை என்பதை வலியுறுத்திய அவர், சில சமூக மற்றும் பொருளாதார பிரச்சினைகளே நல்லாட்சியை நிலைநாட்டவிடாத வேராகத் திகழ்வதாகவும் திருமதி திரௌபதி முர்மு குறிப்பிட்டார். எனவே பிரச்சினைகளை புரிந்து கொள்ள பாதிக்கப்படும் நபர்களோடு நேரடித் தொடர்பில் இருக்க வேண்டியது அவசியம் என்றும் அவர் வலியுறுத்தினார். புவி வெப்பமடைதல், பருவநிலை மாற்றம் தொடர்பான பிரச்சினைகளை எதிர்கொள்ள உலக நாடுகள் போராடி வரும் நிலையில், அதற்குத் தீர்வு காண உடனடியாக நடவடிக்கை எடுக்க வேண்டியது அவசியம் என்றும் தெரிவித்தார்.
தற்போது பயிற்சி முடித்த அதிகாரிகள் அடுத்த 25 ஆண்டுகளில் நாடு அனைத்துத் துறைகளிலும் வளர்ச்சி அடைவதற்கு ஏதுவான திட்டங்களை அமல்படுத்துவதிலும் கொள்கைகளை உருவாக்குவதிலும் முக்கியப் பங்கு வகிப்பார்கள் என்று குடியரசுத்தலைவர் திருமதி திரௌபதி முர்மு கூறினார்.
விவசாயத்துறை அமைச்சகம்
நடப்புப் பருவத்தில் பயிர்க்கழிவுகளை எரிக்காமல் இருக்கும் நிலையை எட்டுவதற்கு மத்திய அரசு திட்டமிட்டுள்ளது: திரு நரேந்திர சிங் தோமர்
நடப்புப் பருவத்தில் பயிர்க்கழிவுகளை எரிப்பதைத் தடுப்பதில் பஞ்சாப், ஹரியானா, உத்தரப்பிரதேசம், மற்றும் தலைநகர் தில்லி மாநிலங்களின் தயார்நிலையை மறுஆய்வு செய்வதற்காக வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர், சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் ஆகியோர் தலைமையில் அமைச்சகங்களுக்கு இடையிலான உயர்நிலைக் கூட்டம் நடைபெற்றது.
இக்கூட்டத்தில் உத்தரப்பிரதேச அரசின் வேளாண்துறை அமைச்சர் திரு சூர்ய பிரதாப் ஷாஹி, பஞ்சாப் வேளாண்துறை அமைச்சர் திரு குர்மீத் சிங் குடியான், ஹரியானா வேளாண்துறை அமைச்சர் திரு ஜெய் பிரகாஷ் தலால், தலைநகர் தில்லியின் சுற்றுச்சூழல் துறை அமைச்சர் திரு கோபால் ராய் ஆகியோர் கலந்து கொண்டனர். வேளாண் அமைச்சகம், சுற்றுச்சூழல் அமைச்சகம் மற்றும் பஞ்சாப், ஹரியானா, உத்தரபிரதேசம், தில்லி மாநிலங்களைச் சேர்ந்த மூத்த அதிகாரிகளும் கலந்து கொண்டனர்.
நடப்பு பருவத்தில் பயிர்க்கழிவுகளை எரிப்பதைத் தடுப்பதற்கான செயல்திட்டம் மற்றும் உத்திகளை மாநிலங்கள் இக்கூட்டத்தில் முன்வைத்தன. பயிர்க்கழிவு மேலாண்மைக்கு ஒதுக்கப்படும் நிதியைப் பயன்படுத்தவும், அறுவடைக் காலத்திற்கு முன்பே பயிர்களின் தட்டைகள் மேலாண்மை இயந்திரங்களை கிடைக்கச் செய்யவும், பயிர்க்கழிவுகளை எரிப்பதற்கு பதிலாக விவசாயிகளிடையே விழிப்புணர்வை ஏற்படுத்தவும், நடவடிக்கைகளை மேற்கொள்ள மாநிலங்களுக்கு அறிவுறுத்தப்பட்டது.
இக்கூட்டத்தில் பேசிய மத்திய சுற்றுச்சூழல் துறை அமைச்சர், கடந்த 5 ஆண்டுகளாக பயிர்க்கழிவுகளை எரிப்பதைத் தடுக்கும் முயற்சிகள் நல்ல பலனைத் தருகின்றன என்றார். காற்று தர மேலாண்மை ஆணையம் போன்ற அமைப்புகளின் ஒருங்கிணைந்த முயற்சியால், பஞ்சாப், ஹரியானா, உத்தரபிரதேசம் ஆகிய மாநிலங்களில் பயிர்க்கழிவு எரிப்பு சம்பவங்கள் குறைந்துள்ளன. மின்சாரம், பயோ மாஸ் போன்ற பயன்பாட்டு தொழில்களுக்கு மூலப்பொருட்களை வழங்கும் நெல் வைக்கோல் மேலாண்மையை ஊக்குவிக்க வேண்டிய அவசியம் உள்ளது என்று அவர் கூறினார்.
பயிர்க்கழிவுகளை எரிக்கும் பிரச்சனைக்கு தீர்வு காண்பதில் தீவிரம் காட்டியதற்காக அனைத்து தரப்பினருக்கும் மத்திய வேளாண் துறை அமைச்சர் திரு நரேந்திர சிங் தோமர் பாராட்டு தெரிவித்தார். பயிர்க்கழிவுகளை எரிப்பது தில்லி மற்றும் அதன் அருகிலுள்ள பகுதிகளின் மாசுபாட்டுடன் தொடர்புடையது மட்டுமல்ல. இது மண் ஆரோக்கியத்தையும், அதன் வளத்தையும் மோசமாக பாதிக்கிறது. எனவே, தில்லியில் காற்று மாசுபாட்டை எதிர்த்துப் போராடுவதற்கும், மண்ணின் ஆரோக்கியத்தைப் பாதுகாப்பதற்கும் நமது முயற்சிகள் இருக்க வேண்டும் என்று அவர் குறிப்பிட்டார்.
அறிவியல் மற்றும் தொழில்நுட்பத்துறை
நோய்க்கிருமிகளைத் திறம்படக் கண்டு பிடிப்பதற்கான மலிவு விலைக்கருவியைக் அகர்கர் ஆராய்ச்சி நிறுவன ஆராய்ச்சியாளர்கள் உருவாக்கியுள்ளனர்.
பாக்டீரியாவை விரைவாகக் கண்டுபிடிக்கும் அதிவுணர்வு மலிவு விலைக் கருவியை புனேயில் உள்ள, மத்திய அரசின் அறிவியல் தொழில்நுட்பத் துறையின் அகர்கர்
(ஆராய்ச்சி நிறுவனம் உருவாகியுள்ளது. கையில் எடுத்துச் செல்லக்கூடிய
அளவில் உள்ள இந்தக் கருவி ஒரு மில்லி லிட்டர் அளவிலான மாதிரியில் இருந்து பத்து பாக்டீரியா செல்களே இருந்தாலும் கூட அவற்றை 30 நொடிகளில் கண்டுபிடிக்கக்
கூடியது. தற்போது ஆராய்ச்சியாளர்கள் எஸ்கரிஷியா கோலை, சால்மோனெல்லா, டைபிமூரியம் ஆகிய நுண்ணுயிரிகளைக் ஒரே சமயத்தில் கண்டுபிடிக்கும் முறையைக் காண நடவடிக்கை எடுத்து வருகிறார்கள்.
சாதாரண நோய்களை ஏற்படுத்தும் எஸ்கரிஷியா கோலை, சால்மோனெல்லா, டைபிமூரியம் ஆகியவற்றை தனித்தனியாகவும் ஒரே சமயத்திலும் இந்த நிறுவனத்திலேயே தயாரிக்கப்பட்ட செயற்கை பெப்டைடு மூலம் கண்டுபிடிக்க இயலும். இந்த பெப்டைடுகள் கண்டறியும் தனிமமாகச் செயல்பட்டு குறிப்பிட்ட தன்மை
கண்டுபிடிப்பிற்கு வழிவகுக்கிறது. மேலும் இந்த பெப்டைடுகள் குறிப்பிட்ட
பாக்டீரியாவை மட்டுமே கண்டுபிடிக்கக் கூடியவை என்பதால் தவறான முடிவுகள் வெளிவர வாய்ப்பு மிக மிகக் குறைவே.
நுண்கிருமியை மோப்பம் பிடித்துக் காணும் இந்தக் கருவி மிகவும் மலிவானது.
இக்கருவியைத் தயாரிப்பதற்கான மூலப்பொருள்கள் எளிதில் கிடைக்கின்றன .
தற்போது எஸ்கரிஷியா கோலை, சால்மோனெல்லா, டைபிமூரியம் ஆகிய
நுண்ணுயிரிகளைக் ஒரே சமயத்தில் கண்டுபிடிக்கும் முறையில் ஈடுபட்டுள்ள
விஞ்ஞானிகள், லேம்ப் 
எனப்படும் ஒரு சோதனைக் குழாய் நுட்பத்தின் மூலம் டி என் ஏ- க்களை
உருப்பெருக்கிக் காண்கிறார்கள். சில நோய்தொற்றுக்களைக் கண்டுபிடிக்க இது
மலிவான மாற்றுமுறை ஆகும். இந்த ஆய்வுப்பணிக்கு இந்திய மருத்துவ
ஆராய்ச்சி சபை –  , நிதி வழங்குகிறது.
இதுகுறித்த மேல் விவரங்களுக்கு புனே, அகர்கர் ஆராய்ச்சி நிறுவனத்தின் நானோ உயிரி அறிவியல் குழுவின் விஞ்ஞானி டாக்டர். தனஞ்ஜெய் போடாஸ்  020-25325127) , அல்லது அதன் தற்காலிக இயக்குநர் டாக்டர். தாக்கேபல்கர் 
ஆகியோரை அணுகலாம்.
பிரதமர் அலுவலகம்
திரு.ரோத்தம் நரசிம்மா மறைவுக்கு பிரதமர் இரங்கல்
திரு.ரோத்தம் நரசிம்மா மறைவிற்கு பிரதமர் திரு.நரேந்திர மோடி இரங்கல் தெரிவித்துள்ளார்.
அவர் பகிர்ந்துள்ள டுவிட்டர் பதிவில், “அறிவும், தெரிந்தறியும் ஆர்வமும் நிறைந்த இந்தியாவின் பாரம்பரியத்தை எடுத்துரைக்கும் பண்பின் உருவாய் திகழ்ந்தவர் திரு.ரோத்தம் நரசிம்மா. அவர் மிகச் சிறந்த விஞ்ஞானி. இந்தியாவின் முன்னேற்றத்திற்காக அறிவியல் மற்றும் புத்தாக்கத்தின் ஆற்றலைப் பயன்படுத்துவதில் மிகுந்த ஆர்வம் காட்டினார். அவரது மறைவால் வருந்துகிறேன். அவரது குடும்பத்தாருக்கும், நண்பர்களுக்கும் எனது இரங்கல்கள். ஓம் சாந்தி” என்று கூறியுள்ளார்.
பிரதமர் அலுவலகம்
ஜி-7 உச்சிமாநாட்டையொட்டி தென் ஆப்பிரிக்க அதிபருடன் பிரதமர் சந்திப்பு
ஜி-7 உச்சிமாநாட்டையொட்டி தென் ஆப்பிரிக்க அதிபர் மேதகு திரு சிரில் ரமாஃபோசாவை பிரதமர் திரு நரேந்திர மோடி ஜெர்மனியின் ஸ்கிளாஸ் எல்மாவோவில் ஜூன் 27, 2022 அன்று சந்தித்துப் பேசினார்.
2019-ஆம் ஆண்டு கையெழுத்திடப்பட்ட ஒத்துழைப்புக்கான உத்திகள் திட்டம் உள்ளிட்ட இருதரப்பு உறவுகளின் முன்னேற்றப் பணிகள் பற்றி இரண்டு தலைவர்களும் ஆய்வு செய்தனர். ராணுவம், கல்வி மற்றும் வேளாண்மைத் துறைகளில் ஏற்பட்டுள்ள முன்னேற்றத்திற்கு திருப்தி தெரிவித்த அவர்கள், வர்த்தகம் மற்றும் முதலீடு, உணவுப் பாதுகாப்பு, ராணுவம், மருந்துப் பொருட்கள், மின்னணு நிதி உள்ளடக்கம், திறன் மேம்பாடு, காப்பீடு, சுகாதாரம் மற்றும் மக்களுக்கு இடையேயான தொடர்பு போன்ற துறைகளில் இருதரப்பு ஒத்துழைப்பை மேலும் வலுப்படுத்துவதன் அவசியத்தையும் வலியுறுத்தினார்கள்.
வளர்ந்து வரும் நாடுகளில் கொவிட்-19 தடுப்பூசியின் உற்பத்திக்கு ஆதரவு தெரிவிக்கும் வகையில் ஜூன் 2022-இல் எடுக்கப்பட்ட உலக வர்த்தக அமைப்பின் உடன்படிக்கையை இரு தலைவர்களும் வரவேற்றனர். கொவிட்-19 தொற்றைத் தடுப்பது, கட்டுப்படுத்துவது அல்லது சிகிச்சை அளிப்பது தொடர்பாக ட்ரிப்ஸ் ஒப்பந்தத்தின் சில விதிகளை செயல்படுத்துவதில் உலக வர்த்தக அமைப்பின் அனைத்து உறுப்பினர்களுக்கும் விலக்கு அளிக்க வேண்டும் என்ற முன்மொழிவை முதன்முதலாக இந்தியாவும் தென்னாப்பிரிக்காவும் சமர்ப்பித்தன.
பலதரப்பு அமைப்புகளில் தொடர்ச்சியான ஒருங்கிணைப்பு மற்றும் அவற்றில் சீர்திருத்தம் செய்வதற்கான அவசியம், குறிப்பாக ஐக்கிய நாடுகள் பாதுகாப்பு கவுன்சில் பற்றியும் விவாதிக்கப்பட்டது.
உள்துறை அமைச்சகம்
இடதுசாரி தீவிரவாதத்தால் பாதிக்கப்பட்ட மாநிலங்களின் முதலமைச்சர்களுடன் மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா ஆலோசனை
மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா, இடதுசாரி தீவிரவாதத்தால் பாதிக்கப்பட்ட மாநிலங்களின் முதலமைச்சர்கள், துணை முதலமைச்சர்கள் மற்றும் பிற தொடர்புடைய அதிகாரிகளுடன் இன்று புதுதில்லியில் இடதுசாரி தீவிரவாதம் குறித்த ஆய்வுக் கூட்டத்திற்கு தலைமை தாங்கினார்.
மத்திய உள்துறை அமைச்சர் அமித் ஷா தனது உரையில், பிரதமர் திரு நரேந்திர மோடியின் தலைமையின் கீழ், கடந்த சில ஆண்டுகளில் இடதுசாரி தீவிரவாதத்தை ஒடுக்குவதில் வெற்றி அடைந்துள்ளதாகவும், இப்போது இந்த முயற்சி ஒரு தீர்க்கமான கட்டத்தை எட்டியுள்ளது என்றும் கூறினார்.
இடதுசாரி தீவிரவாதத்தால் பாதிக்கப்பட்ட அனைத்து மாநிலங்களின் ஒத்துழைப்புடன், 2022 மற்றும் 2023 ஆம் ஆண்டுகளில் இடதுசாரி தீவிரவாதத்துக்கு எதிராக பெரிய வெற்றிகள் எட்டப்பட்டுள்ளன என்று அவர் கூறினார். அடுத்த 2 ஆண்டுகளில் இடதுசாரி தீவிரவாதத்தை முற்றிலுமாக ஒழிப்பதற்கு இந்த ஆண்டு தீர்மானிக்கப்பட்டுள்ளது என்று அவர் கூறினார்.
2019 ஆம் ஆண்டிலிருந்து இடதுசாரி தீவிரவாதிகளின் பகுதிகள் சுருங்கி வருவதாகவும், 195 புதிய சிஏபிஎஃப் முகாம்களை நிறுவியுள்ளோம் என்றும், மேலும் 44 புதிய முகாம்கள் நிறுவப்படும் என்றும் திரு அமித் ஷா கூறினார்.
இடதுசாரி தீவிரவாதத்திற்கு எதிராக மத்திய ஆயுத போலீஸ் படைகளை  நிலைநிறுத்துவது, வளர்ச்சியை சீரமைப்பது மற்றும் வெற்றிடமான பகுதிகளில் முகாம்களை அமைப்பது ஆகியவை மோடி அரசின் முன்னுரிமைகள் என்று திரு ஷா கூறினார்.
இடதுசாரி தீவிரவாதத்தை முற்றிலும் ஒழிப்பது என்ற கொள்கையை 2014 முதல் மோடி அரசு கடைப்பிடித்து வருகிறது என்று திரு அமித் ஷா கூறினார். இதன் விளைவாக, கடந்த 4 தசாப்தங்களில் 2022 ஆம் ஆண்டில் மிகக் குறைந்த அளவிலான வன்முறை மற்றும் இறப்புகள் பதிவாகியுள்ளன என்று அவர் கூறினார். 2005 முதல் 2014 வரையிலான காலகட்டத்துடன் ஒப்பிடும்போது 2014 முதல் 2023 வரை இடதுசாரி தீவிரவாதம் தொடர்பான வன்முறைகளில் 52 சதவீதத்திற்கும் அதிகமாகவும், இறப்புகளில் 69 சதவீதத்திற்கும் அதிகமாகவும், பாதுகாப்புப் படை இறப்புகளில் 72 சதவீதமாகவும், பொதுமக்கள் இறப்புகளில் 68 சதவீதத்திற்கும் அதிகமாகவும் குறைந்துள்ளது.
இடதுசாரி தீவிரவாதத்திற்கு நிதியளிப்பதைத் தடுக்க தேசிய புலனாய்வு அமைப்பு  மற்றும் அமலாக்க இயக்குநரகம் அனைத்து மாநில அமைப்புகளுடனும் நெருக்கமாக பணியாற்றி வருவதாக மத்திய உள்துறை அமைச்சர் கூறினார்.
இந்தக் கூட்டத்தில் மத்திய அமைச்சர்கள், தேசிய பாதுகாப்பு ஆலோசகர், மத்திய உள்துறை செயலாளர், மத்திய ஆயுத போலீஸ் படைகளின்  தலைமை இயக்குநர்கள், மத்திய அரசின் செயலாளர்கள், மாநில தலைமைச் செயலாளர்கள், காவல்துறை தலைமை இயக்குநர்கள் மற்றும் பிற மூத்த அதிகாரிகள் கலந்து கொண்டனர்.
சிறப்பு சேவைகள் மற்றும் கட்டுரைகள்
ரூபாய் 2.16 கோடி மதிப்பிலான 4.1 கிலோ தங்கம், சென்னை விமான நிலைய சுங்கத் துறையினரால் பறிமுதல். மூன்று பேர் கைது.
வெள்ளிக்கிழமையன்று, துபாயிலிருந்து தங்கம் கடத்தி வரப்படுவதாகக் கிடைத்த தகவலின் அடிப்படையில் சென்னை விமான நிலையத்தில் தீவிர கண்காணிப்பு மேற்கொள்ளப்பட்டது. துபாயிலிருந்து சென்னை வந்த இண்டிகோ ஃப்ளைட்ஸ் 6ஈ 8497 மற்றும் 6ஈ 8281 ஆகிய விமானங்களில் பயணம் செய்த 14 பேர் சந்தேகத்தின் பேரில் தடுத்து நிறுத்தப்பட்டு, அவர்களிடம் சுங்கத்துறையினர் விசாரணை நடத்தினர். அப்போது தங்கப் பொட்டலங்களை அவர்கள் தங்கள் மலக்குடலில் கடத்தி வந்ததை ஒப்புக்கொண்டனர். அவர்களை சோதனையிட்ட போது, 38 தங்கப் பொட்டலங்கள் அவர்கள் மலக்குடலிலிருந்து பறிமுதல் செய்யப்பட்டது. அவர்களிடமிருந்து மொத்தமாக 2.16 கோடி ரூபாய் மதிப்பிலான 4.14 கிலோ தங்கம் பறிமுதல் செய்யப்பட்டது. மூவர் கைது செய்யப்பட்டனர்.
இந்தத் தகவலை, சென்னை சர்வதேச விமான நிலைய சுங்க ஆணையர், செய்திக்குறிப்பு ஒன்றில் தெரிவித்துள்ளார்.